CELEX: 62007TJ0401
Language: sl
Date: 2011-03-03 00:00:00
Title: Sodba Splošnega sodišča (osmi senat) z dne 3. marca 2011. # Caixa Geral de Depósitos, SA proti Evropski komisiji. # ESRR - Znižanje finančne pomoči - Globalna nepovratna sredstva v korist lokalnih naložb na Portugalskem - Ničnostna tožba - Neposredna zadevnost - Nedopustnost - Arbitražna klavzula. # Zadeva T-401/07.

Sodba Splošnega sodišča (osmi senat) z dne 3. marca 2011 – Caixa Geral de Depósitos proti Komisiji
      (Zadeva T-401/07)
      „ESRR – Znižanje finančne pomoči – Globalna nepovratna sredstva v korist lokalnih naložb na Portugalskem – Ničnostna tožba – Neposredna zadevnost – Nedopustnost – Arbitražna klavzula“
      1.                     Ničnostna tožba – Fizične ali pravne osebe – Akti, ki jih neposredno in posamično zadevajo – Neposredna zadevnost – Merila
            – Odločba Komisije, naslovljena na državo članico o znižanju finančne pomoči iz Evropskega sklada za regionalni razvoj – Odločba,
            s katero ni naloženo povračilo zneskov, izplačanih končnim upravičencem – Neobstoj polja proste presoje zadevne države članice
            v zvezi s povračilom navedenih zneskov na podlagi nacionalnega prava – Tožba, ki jo je vložil organ, ki upravlja z navedeno
            pomočjo – Neobstoj neposredne zadevnosti – Nedopustnost (člen 230, četrti odstavek, ES) (Glej točke od 61 do 90.)
      2.                     Postopek – Vložitev tožbe pri Splošnem sodišču na podlagi arbitražne klavzule – Pristojnost Splošnega sodišča, določena v
            arbitražni klavzuli –Pristojnost, ki odstopa od splošnih pravil – Restriktivna razlaga – Predlog za izplačilo preostanka finančne
            pomoči Skupnosti – Predlog, ki ne spada na področje uporabe arbitražne klavzule – Nepristojnost Splošnega sodišča (člen 238
            ES) (Glej točke od 99 do 102.)
      Predmet
      
         
               Predlog za razglasitev delne ničnosti Odločbe Komisije C(2007) 3772 z dne 31. julija 2007 o znižanju pomoči Evropskega sklada
                  za regionalni razvoj (ESRR) glede globalnih nepovratnih sredstev za pomoč lokalnim naložbam na Portugalskem, dodeljenih z
                  Odločbo Komisije C(95) 1769 z dne 28. julija 1995, in predlog, naj se Komisiji naloži plačilo preostanka pomoči na podlagi
                  člena 238 ES. 
               
            Izrek
      
         
                  1.
               
               
                  
               
               
                  	Tožba se kot nedopustna zavrže. 
               
            
         
                  2.
               
               
                  
               
               
                  	Caixa Geral de Depósitos, SA se naloži plačilo njenih stroškov in stroškov, ki jih je priglasila Evropska komisija.
               
            
         
                  3.
               
               
                  
               
               
                  	Portugalska republika nosi svoje stroške.